Diari Oficial de la Generalitat Valenciana


Sumari del DOGV 3951, del 02-03-2001 (2001/1898)

RESOLUCIÓ de 26 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 19 de desembre del 2000, dirigides a afavorir la conciliació entre la vida familiar i laboral, a través de l'atenció a la primera infància, per a l'exercici corresponent a l'any 2001, com a continuïtat dels objectius definits en Pla d'Igualtat d'Oportunitats del Govern Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1898


Data del document
:   26-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * guarda de xiquets
    * ajuda pública
    * treball femení
    * suport econòmic

RESOLUCIÓ de 26 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 19 de desembre del 2000, dirigides a afavorir la conciliació entre la vida familiar i laboral, a través de l'atenció a la primera infància, per a l'exercici corresponent a l'any 2001, com a continuïtat dels objectius definits en Pla d'Igualtat d'Oportunitats del Govern Valencià. [2001/X1898]
  
L'Ordre de 19 de desembre del 2000, publicada en el DOGV núm. 3.905, de data 27 de desembre del 2000, per la qual es convoquen ajudes dirigides a afavorir la conciliació entre la vida familiar i laboral, a través de l'atenció a la primera infància, per a l'exercici corresponent a l'any 2001, com a continuïtat dels objectius definits en el Pla d'Igualtat d'Oportunitats del Govern Valencià, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre del 2000), en aplicació del que estableix la disposició addicional segona de la citada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 19 de desembre de 2000.
  
En virtut d'això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre de 19 de desembre del 2000, de la Conselleria de Benestar Social, dirigides a afavorir la conciliació entre la vida familiar i laboral, a través de l'atenció de la primera infància, per a l'exercici corresponent a l'any 2001, com a continuïtat dels objectius definits en Pla d'Igualtat d'Oportunitats del Govern Valencià (DOGV núm. 3.905, de 27 de desembre de 2000), que es relacionen a continuació, tots ells a càrrec del programa pressupostari 30.15.53.1511.793.38.0 Promoció de la dona.
  
1.- Denominació: Primera Infància (0-3 anys)
  
- Línia de subvenció: 2196
  
- Consignació pressupostària: 708.424.827 PTA/1.673.860'78 euros.
  
- Procedència i quantia dels fons:
  
Propis condicionats: 966.244.918 PTA/1.673.860'78 euros.
  
Segon
  
D'acord amb la normativa vigent per a l'exercici 2001, el règim de pagaments de les ajudes regulades en aquesta ordre s'acollirà, segons es tracte del manteniment d'un centre o servei, o d'un programa, al règim excepcional establit en la lletra c) de l'article 33 de la Llei 12/2000, de 28 de desembre, de Pressupostos de la Generalitat Valenciana per a l'exercici de 2001 (DOGV núm. 3.907, de 29.12.2000).
  
En el cas de no acollir-se a les condicions allí establides, el règim de pagaments serà el determinat en l'article 47 bis del text refós de la Llei d'Hisenda Pública.
  
Tercer
  
Els crèdits publicats tenen el caràcter de màxims, no podent concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.